### Beslutningstema

Det skal i denne sag besluttes om Kommuneplantillæg nr. 140-150 og Lokalplan nr. 174-150 for Solcelleanlæg Bredebro II (Projekt #13 (VE2022)), og kommuneplantillæg 165-150 og lokalplan 200-150 for Højspændingssamlestation Galgemark, samt den fælles miljøvurderingsrapport skal endeligt vedtages.

For Teknik- og Miljøudvalget omfatter det lokalplanen og miljøvurderingsrapporten. For Klima-, Vækst- og Udviklingsudvalget omfatter det kommuneplantillægget.

### Historik

Klima-, Vækst-, og Udviklingsudvalget godkendte den 11. maj 2022 proces- og tidsplan for idéhøring.

Idéhøringen med dertilhørende borgermøde fandt sted den 3. juni 2022 til den 10. juli 2022.

Kommunebestyrelsen godkendte igangsætning af planlægning for projektet (VE2022 projekt #13) den 31. august 2022.

Kommunalbestyrelsen besluttede den 27. marts 2025 at sende kommuneplantillæg, lokalplan og miljøvurderingsrapport i 8 ugers offentlig høring, i perioden 7. april til 2. juni. Der er afholdt vejledende afstemning i høringsperiodens sidste 14 dage.

### Sagsfremstilling

**Lokalplan nr. 174-150**Lokalplanen fastlægger, at planområdet må anvendes til solcelleanlæg med tilhørende tekniske anlæg, transformerstation, batterianlæg samt byggeri og anlæg, der er nødvendig for solcelleanlæggets drift. Der planlægges for en elproduktion på ca. 132.000 MWh.

Lokalplanområdet omfatter ikke de nuværende to vindmøller, der er placeret i området.

Lokalplanområdet omfatter to arealer, hvoraf det ene ligger op til [adresse] og [adresse], mens det andet ligger mere østligt og er sammenhængende. Planområdet opdeles i tre delområder, hvor der kan opstilles solceller med tilhørende tekniske installationer.

Solcelleanlægget må opføres på faste stativer, herunder saddeltaglignende stativer eller med trackersystem. Højden på solceller og batterianlæg er fastlagt til 4 meter og for transformerstation med tilhørende tekniske anlæg 8,5 meter. Der må opføres en transformerstation med et areal på 5.000 m² og batterianlæg på op til 4 ha. med en kapacitet på 250 MWh/500 MWh.

Der skal etableres afskærmende beplantningsbælter langs planområdets afgrænsning og trådhegn på indersiden af den afskærmende beplantning

**Lokalplan 200-150**Lokalplanen fastlægger, at planområdet må anvendes til etablering af højspændingssamlestation. Stationen skal samle to nettilslutningskabler for separate solcelleanlæg, så de kan tilsluttes Energinets transformatorstation samlet.

Ulrike Holst og dertilhørende tekniske installationer må ikke overstige en bygningshøjde på 4 meter fra reguleret terræn. [adresse] må dog opføres med en højde på 20 meter over terræn.

Lokalplanen fastsætter krav om beplantningsbælte omkring højspændingssamlestationen med trådhegn på indersiden.

**Kommuneplantillæg 140-150**Kommuneplantillægget udarbejdes parallelt med lokalplan nr. 174-150 for at danne plangrundlaget for lokalplanen.

Kommuneplantillægget udlægger en ny kommuneplanramme for at muliggøre lokalplanen. Der udlægges en ny ramme til tekniske anlæg - solcelleanlæg og tilknyttede tekniske anlæg, herunder bl.a. transformatorstation og batterianlæg. Da en del af det nye rammeområde omfatter en del af et eksisterende rammområde for vindmøller, reduceres rammeområdet for vindmøller med det areal, der indgår i det nye rammområde for solceller. Kommuneplantillægget ændrer ikke på retningslinjer eller andet i Kommuneplanen.

**Kommuneplantillæg 165-150**Kommuneplantillægget udarbejdes parallelt med lokalplan nr. 200-150 for at danne plangrundlaget for lokalplanen.

Kommuneplantillægget udlægger en ny kommuneplanramme for at muliggøre lokalplanen. Der udlægges en ny ramme til tekniske anlæg - Teknisk anlæg, herunder højspændingssamlestation. Kommuneplantillægget ændrer ikke på retningslinjer eller andet i Kommuneplanen.

**Miljøvurdering**Kommuneplantillæggene og de omtalte lokalplaner er alle en del af solenergianlæggets realisering. De er derfor miljøvurderet samlet, og fremgår derfor at samme miljøvurderingsrapport.

Da det samlede konkrete projekt, industrianlæg til fremstilling af elektricitet, bygning af veje samt kabelanlæg til transport af den producerede elektricitet, er at finde på miljøvurderingslovens bilag 2, det samme gør sig gældende for højspændingsstationen. Begge plangrundlag omfattet af krav om miljøvurdering jf. miljøvurderingsloven. Bygherre har anmodet om, at der frivilligt udarbejdes en samlet fuld miljøkonsekvensrapport. Miljørapporten og miljøkonsekvensrapporten er grundet et stort sammenfald i miljøvurderingslovens krav til indhold, for nærværende projekt sammenskrevet i en enkelt rapport, miljøvurderingsrapport.

§25-tilladelsen

Forvaltningen har udarbejdet et udkast til §25-tilladelsen. §25-tilladelsen meddeles administrativt og er vedhæftet sagsfremstillingen til orientering.

**Sammenfatning af den offentlige høring for lokalplan 174-150 og kommuneplantillæg 140-150**Under høringen er der indkommet 8 høringssvar. Bemærkningerne medfører ændringer i planen. Ændringen består i at følgende afsnit ”Topografisk beskrivelse”, ”Museets vurdering” og ”Yderligere sagsbehandling” fra [adresse] høringssvar indsættes i lokalplanens redegørelsesdel under museets interesser. Høringssvarene er også fremsendt til projektejer.

[adresse] har vurderet, at planforslaget ikke medfører væsentlig påvirkning af Brede Kirkes omgivelser eller udsigtsforhold og har derfor ingen bemærkninger. Museum [adresse] vurderer, at der er høj risiko for forekomst af væsentlige jordfaste fortidsminder i planområdet og anbefaler, at der gennemføres arkæologiske forundersøgelser i henhold til Museumsloven. Energinet gør opmærksom på, at deres 400 kV luftledningsanlæg gennemskærer området, og at både midlertidige arealreservationer og fremtidige servitutter skal respekteres. Der stilles krav om nærføringsberegninger og koordinering ved eventuelle krydsninger.

Flere borgere har indsendt indsigelser med fokus på visuelle og miljømæssige gener, herunder bekymring for landskabets karakter, ejendomsværditab og anvendelse af landbrugsjord. Der udtrykkes tvivl om solcelleanlæggets bidrag til den grønne omstilling og dets effektivitet i forhold til energibehovet. Enkelte indsigelser rejser kritik af den politiske proces og efterlyser større gennemsigtighed og borgerinddragelse. Der peges desuden på alternative VE-løsninger som vindmøller.

Foreningen By og Land Vestslesvig fremhæver behovet for at bevare offentlig adgang til eksisterende vej- og stiforløb, som indgår i planområdet. Foreningen anbefaler, at beplantningsbælter omkring anlægget udvides til minimum seks planterækker for at sikre tilstrækkelig visuel afskærmning og understøtte biodiversitet. Der opfordres til, at kulturhistoriske træk i landskabet bevares i videst muligt omfang.

**Sammenfatning af den offentlige høring for lokalplan 200-150 og kommuneplantillæg 165-150**Under høringen er der indkommet 2 høringssvar. Ingen af bemærkninger medfører en ændring af planen. Høringssvarene fremsendes til projektejer.

[adresse] vurderer, at der er høj risiko for at støde på væsentlige jordfaste fortidsminder i planområdet og anbefaler en frivillig arkæologisk forundersøgelse før anlægsarbejde. Museet påpeger, at tidligere udtalelser i [adresse] er fejlagtigt gengivet og ønsker deres aktuelle vurdering indarbejdet. Museet udtrykker ønske om tidligere inddragelse i planprocessen fremover. [adresse] har ingen indvendinger til planforslaget, da anlægget vurderes ikke at påvirke udsigten til eller fra [adresse] væsentligt, idet bebyggelsen i [adresse] visuelt afskærmer anlægget.

Der er ikke modtaget høringssvar fra borgere.

Der er ikke modtaget høringssvar fra foreninger.

### Lovgrundlag

Planloven

Miljøvurderingsloven

### Indstilling Fagchefen for Klima, Plan og Udvikling indstiller,

at Kommuneplantillæg nr. 140-150 godkendes,

at Kommuneplantillæg nr. 165-150 godkendes, og

at indstillingen videresendes til Økonomiudvalget og Kommunalbestyrelsen.

### Beslutning

Sagen udsættes med henblik på afklaring af igangværende arbejde med industripark.

Hjalte Nørgaard deltog ikke i mødet.